1999/683/EY: Komission päätös, tehty 7 päivänä lokakuuta 1999, lampaan bluetongue-tautiin liittyvistä suojatoimenpiteistä tietyillä Kreikan alueilla tehdyn päätöksen 1999/293/EY muuttamisesta toisen kerran (tiedoksiannettu numerolla K(1999) 3106) (ETA:n kannalta merkityksellinen teksti) (Ainoastaan kreikankielinen teksti on todistusvoimainen)



Virallinen lehti nro L 270 , 20/10/1999 s. 0031 - 0031



KOMISSION PÄÄTÖS, tehty 7 päivänä lokakuuta 1999, lampaan bluetongue-tautiin liittyvistä suojatoimenpiteistä tietyillä Kreikan alueilla tehdyn päätöksen 1999/293/EY muuttamisesta toisen kerran (tiedoksiannettu numerolla K(1999) 3106) (Ainoastaan kreikankielinen teksti on todistusvoimainen) (ETA:n kannalta merkityksellinen teksti) (1999/683/EY) EUROOPAN YHTEISÖJEN KOMISSIO, joka ottaa huomioon Euroopan yhteisön perustamissopimuksen, ottaa huomioon eläinlääkärin- ja kotieläinjalostustarkastuksista yhteisön sisäisessä tiettyjen elävien eläinten ja tuotteiden kaupassa sisämarkkinoiden toteutumista varten 26 päivänä kesäkuuta 1990 annetun neuvoston direktiivin 90/425/ETY(1), sellaisena kuin se on viimeksi muutettuna direktiivillä 92/118/ETY(2), ja erityisesti sen 10 artiklan 4 kohdan, sekä katsoo seuraavaa: 1) Lampaan bluetongue-taudin puhjettua Kaakkois-Kreikan tietyillä saarilla komissio toteutti suojatoimenpiteitä päätöksellä 1999/293/EY(3), sellaisena kuin se on muutettuna päätöksellä 1999/623/EY(4). 2) Kyseiset toimenpiteet ulotettiin Evroksen, Rodopen ja Ksanthin nomoksiin päätöksellä 1999/623/EY sen jälkeen kun viruksen leviäminen Evroksen ja Rodopen nomoksiin oli käynyt ilmeiseksi. 3) Elokuun 1999 jälkipuoliskolla suoritetun serologisen tutkimuksen tulokset osoittavat, että lampaan bluetongue-taudin aiheuttava virus on levinnyt Serrain ja Draman nomoksiin. 4) Ekologisten esteiden puuttumisen vuoksi tartunnanlevittäjät voivat siirtyä aktiivisesti tai kulkeutua tuulen mukana pitkien matkojen päähän. 5) Tartunnalle alttiisiin lajeihin kuuluvien eläinten siirtoja olisi rajoitettava, jotta tauti ei pääsisi leviämään virusta kantavien eläinten välityksellä. 6) Päätös 1999/293/EY olisi muutettava siten, että siihen sisällytetään Serrain, Draman ja Kavalan nomokset. 7) Olisi toteutettava suojatoimenpiteitä, jotka koskevat tartunnalle alttiisiin lajeihin kuuluvien eläinten siirtoja tartuinta-alueen viereisistä nomoksista. 8) Tässä päätöksessä säädetyt toimenpiteet ovat pyyvän eläinlääkintäkomitean lausunnon mukaiset, ON TEHNYT TÄMÄN PÄÄTÖKSEN: 1 artikla Korvataan päätöksen 1999/293/EY 1 artiklan ensimmäisessä ja toisessa kohdassa ilmaisu "Dodekanesian, Samoksen, Evroksen, Rodopen ja Ksanthin nomosten" ilmaisulla "Dodekanesian, Samoksen, Evroksen, Rodopen, Ksanthin, Serrain, Draman ja Kavalan nomosten". 2 artikla Lisätään päätöksen 1999/293/EY 1 artiklaan uusi kohta seuraavasti: "Kreikka saa sallia Kilkisin ja Thessalonikin nomoksissa oleskelleiden, lampaan bluetongue-tartunnalle alttiisiin lajeihin kuuluvien eläinten lähettämisen kyseisistä nomoksista ainoastaan, jos eläimet ovat saaneet negatiivisen tuloksen kymmenen päivää ennen niiden lähettämistä tehdyssä serologisessa testissä, joka on tehty bluetongue-taudin erityisten vasta-aineiden löytämiseksi." 3 artikla Tämä päätös on osoitettu Helleenien tasavallalle. Tehty Brysselissä 7 päivänä lokakuuta 1999. Komission puolesta David BYRNE Komission jäsen (1) EYVL L 224, 18.8.1990, s. 29. (2) EYVL L 62, 15.3.1993, s. 49. (3) EYVL L 114, 1.5.1999, s. 55. (4) EYVL L 245, 17.9.1999, s. 52.